
Κανονισμός Άδειας Διαχείρισης και Εκμετάλλευσης του 
Συστήματος. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Τις διατάξεις του Ν. 1558/85 (ΦΕΚΑ’ 137) "Κυβέρνη¬ 
ση και Κυβερνητικά Όργανα" σε συνδυασμό με τις διατά¬ 
ξεις του Π.Δ. 381/89 (ΦΕΚ Α' 168) "Περί Οργανισμού του 
Υπουργείου Βιομηχανίας, Ενέργειας και Τεχνολογίας" και 
τις διατάξεις του Π.Δ. 27/96 (ΦΕΚΑΊ9) "Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης". 

β) Τις διατάξεις του Ν. 2773/1999 (ΦΕΚ Α' 286) "Απελευ¬ 
θέρωση της αγοράς ηλεκτρικής ενέργειας - Ρύθμιση θε¬ 
μάτων ενεργειακής πολιτικής και λοιπές διατάξεις". 

γ) Την από 15.2.01 γνώμη της Ρυθμιστικής Αρχής Ενέρ¬ 
γειας 

δ) το γεγονός ότι από την παρούσα δεν προκύπτει δα¬ 


πάνη σε βάρος του κρατικού προϋπολογισμού, αποφασί¬ 
ζουμε: 

Άρθρο 1 

Άδεια διαχείρισης και εκμετάλλευσης του Συστήματος 

Η ανώνυμη εταιρία με την επωνυμία "Διαχειριστής Ελ¬ 
ληνικού Συστήματος Μεταφοράς Ηλεκτρικής Ενέργειας 
Α.Ε." και το διακριτικό τίτλο "Διαχειριστής του Συστήμα¬ 
τος", που έχει συσταθεί με το προεδρικό διάταγμα 
328/2000 (ΦΕΚ 268/Α/12-12-2000) οφείλει πριν αναλάβει 
τη λειτουργία και εκμετάλλευση του Συστήματος, να λά¬ 
βει άδεια διαχείρισης και εκμετάλλευσης του Συστήματος 
που καλύπτει και κάθε μελλοντική επέκταση αυτού. Η 
άδεια αυτή χορηγείται με απόφαση του Υπουργού Ανά¬ 
πτυξης έπειτα από γνώμη της ΡΑΕ και δημοσιεύεται στην 
Εφημερίδα της Κυβερνήσεως. 

Άρθρο 2 

Αίτηση 

Προϋπόθεση για τη χορήγηση της άδειας είναι η υπο¬ 
βολή αίτησης στον Υπουργό Ανάπτυξης και στη ΡΑΕ, η 
οποία συνοδεύεται από κάθε απαραίτητο έγγραφο και 
στοιχεία και απόδειξη ότι έχει κατατεθεί στο λογαριασμό 
της ΡΑΕ το προβλεπόμενο τέλος. Η αίτηση καταχωρείται 
στο μητρώο αιτήσεων της ΡΑΕ. 

Άρθρο 3 

Όροιτης άδειας διαχείρισης καιεκμετάλλευσηςτου Συ¬ 
στήματος. 

Η άδεια διαχείρισης και εκμετάλλευσης του Συστήμα¬ 
τος που χορηγείται στο Διαχειριστή του Συστήματος διέ- 
πεται από τους εξής όρους: 

1. Γ ενικές υποχρεώσεις 

α) Ο Διαχειριστής του Συστήματος οφείλει να ενεργεί 
σύμφωνα με το Ν. 2773/99, τις κανονιστικές πράξεις που 
εκδόθηκαν κατ’ εξουσιοδότηση του νόμου αυτού, και το 
Καταστατικό του, το οποίο εγκρίθηκε με το Π.Δ 328/2000. 

β) Ο Διαχειριστής του Συστήματος οφείλει να τηρεί τον 
Κώδικα Συναλλαγών Ηλεκτρικής Ενέργειας και τον Κώδι¬ 
κα Διαχείρισης του Συστήματος και να μεριμνά ώστε οι 
Κώδικες αυτοί να τηρούνται από όλους τους υπόχρεους. 

γ) Ο Διαχειριστήςτου Συστήματος οφείλει να καταβάλει 
τα τέλη που του αναλογούν σύμφωνα με την υπ’ αριθμ. 
Δ5/ΗΛ/Β/Φ1/οικ.591 Κοινή Υπουργική Απόφαση των 
Υπουργών Οικονομικών και Ανάπτυξης "Καθορισμός τε- 

λών άσκησης δραστηριότητας ηλεκτρικής ενέργειας, 
που αποτελούν πόρους της Ρυθμιστικής Αρχής Ενέργει¬ 
ας" (ΦΕΚ Β’43). 

δ) Ο Διαχειριστής του Συστήματος οφείλει να δίδει τις 
απαραίτητες για την άσκηση των δραστηριοτήτων και 
αρμοδιοτήτων του οδηγίες στον Κύριο του Συστήματος. 

ε) Κατά την άσκηση των δραστηριοτήτων και των αρμο¬ 
διοτήτων του ο Διαχειριστής του Συστήματος οφείλει να 
εφαρμόζει γενικά, αμερόληπτα, διαφανή και αντικειμενι¬ 
κά κριτήρια και δεν επιτρέπεται να προβαίνει σε αδικαιο¬ 
λόγητες διακρίσεις μεταξύ των υπόχρεων και ιδίως υπέρ 
των μετόχων του. 

στ) Ο Διαχειριστής του Συστήματος μπορεί να δημοσι¬ 
εύει στην ιστοσελίδα του τον Κώδικα Διαχείρισης του Συ¬ 
στήματος και τον Κώδικα Συναλλαγών Ηλεκτρικής Ενέρ¬ 
γειας όπως εκάστοτε ισχύουν σε μορφή κωδικοποιημένη. 

2. Σύμβαση παραχώρησης ελέγχου του Συστήματος 

Έως την 20ήν Απριλίου 2001 ο Διαχειριστής του Συστή¬ 
ματος οφείλει να υποβάλει στον Υπουργό Ανάπτυξης σχέ¬ 
διο της σύμβασης παραχώρησης ελέγχου του Συστήμα¬ 
τος, που συνάπτει με τον Κύριο του Συστήματος. Ο 
Υπουργός Ανάπτυξης εγκρίνει με απόφασή του το σχέδιο 
έπειτα από προηγούμενη γνώμη της ΡΑΕ, σύμφωνα μετά 
άρθρα 15 και 18παρ. 4του Ν. 2773/1999. Με τη σύμβαση 
αυτή καθορίζονται ιδίως οι λεπτομερείς όροι λειτουρ¬ 
γίας, διασφάλισης της συντήρησης καθώς και ανάπτυξης 
του Συστήματος από το Διαχειριστή του Συστήματος και 
η μέθοδος πληρωμής, σύμφωνα με την οποία υπολογίζε¬ 
ται και καταβάλλεται το αντάλλαγμα στον Κύριο του Συ¬ 
στήματος από το Διαχειριστή του Συστήματος, το οποίο 
πέραν ενός ευλόγου κέρδους, καλύπτει τις πόσης φύσε- 
ως εύλογες δαπάνες για τη λειτουργία και συντήρηση του 
Συστήματος, που καταβάλλει ο Κύριος του Συστήματος 
και επιπλέον ένα εύλογο ποσό ως απόδοση του δεσμευ¬ 
μένου κεφαλαίου. 

3. Επικουρικές υπηρεσίες 

Ο Διαχειριστής του Συστήματος οφείλει να προμηθεύε¬ 
ται τις αναγκαίες επικουρικές υπηρεσίες, κατά τον οικο¬ 
νομικά πλέον συμφέροντα τρόπο, λαμβάνοντας υπόψη 
την ποσότητα, την ποιότητα και το είδος των επικουρικών 
υπηρεσιών που απαιτούνται για την εκπλήρωση των υπο- 
χρεώσεών του σύμφωνα με το Ν. 2773/99 και την άδειά 
του, καθώς και την πολλαπλότητα και αξιοπιστία των δια¬ 
θέσιμων πηγών και τρόπων κάλυψης κάθε επικουρικής 
υπηρεσίας Γιατην παροχή επικουρικών υπηρεσιών ο Δια¬ 
χειριστής του Συστήματος επιτρέπεται να συνάπτει τις 
αναγκαίες συμβάσεις αγοράς και πώλησης ηλεκτρικής 
ενέργειας στο πλαίσιο των ρυθμίσεων του Κώδικα Διαχεί¬ 
ρισης του Συστήματος σύμφωνα με το άρθρο 19 παρ. 2 
εδ. ε’ του Ν. 2773/1999. 

4. Προϋπολογισμός δαπανών λειτουργίας του Διαχειρι¬ 
στή του Συστήματος. 

Τρεις (3) μήνες τουλάχιστον πριν την έναρξη κάθε οικο¬ 
νομικού έτους, ο Διαχειριστής του Συστήματος οφείλει να 
εκπονεί και να υποβάλει στον Υπουργό Ανάπτυξης και στη 
ΡΑΕ προϋπολογισμό, στον οποίο καταγράφονται αναλυ¬ 
τικά οι εύλογες λειτουργικές δαπάνες που αναμένεται να 
επιβαρύνουν το Διαχειριστή του Συστήματος κατά το 
επόμενο έτος για την εκπλήρωση των υποχρεώσεώντου 
σύμφωνα με την άδειά του, συμπεριλαμβανομένης της 
απόσβεσης καθώς και ενός ευλόγου κέρδους. Έπειτα 
από έγκριση του Υπουργού Ανάπτυξης ο Διαχειριστής 
του Συστήματος μπορεί να ανακτήσει σύμφωνα με τις δια¬ 


δικασίες που προβλέπονται στον Κώδικα Συναλλαγών 
Ηλεκτρικής Ενέργειας σε οποιοδήποτε οικονομικό έτος 
τις δαπάνες αυτές. Ο Διαχειριστής του Συστήματος μπο¬ 
ρεί επίσης να ανακτήσει μέρος των ως άνω δαπανών σε 
σχέση με οποιοδήποτε προηγούμενο οικονομικό έτος, 
όταν αυτές δεν καλύφθηκαν πλήρως για το αντίστοιχο 
έτος, και να λάβει υπόψη του κατά την σύνταξη του προϋ¬ 
πολογισμού κάποιου οικονομικού έτους οποιαδήποτε 
υπερ-ανάκτηση των εξόδων οποιουδήποτε άλλου οικονο¬ 
μικού έτους. 

5. Χρεώσεις σύνδεσης στο Σύστημα 

α) Ο Διαχειριστής του Συστήματος επιβάλλει τις χρεώ¬ 
σεις σύνδεσης στο Σύστημα που προβλέπονται στον Κώ¬ 
δικα Διαχείρισης του Συστήματος και τις εισπράττει σύμ¬ 
φωνα με τον Κώδικα Συναλλαγών Ηλεκτρικής Ενέργειας. 

β) Έως την 20ή Απριλίου 2001 ο Διαχειριστής του Συ¬ 
στήματος εκπονεί και δημοσιεύει τους γενικούς όρους 
που ισχύουν για τις χρεώσεις αυτές, το είδος των δαπα¬ 
νών που κοστολογούνται, τον τρόπο υπολογισμού της 
αντίστοιχης χρέωσης και στις περιπτώσεις που εφαρμό¬ 
ζεται, το μοναδιαίο προϋπολογιστικό κόστος για το υπό¬ 
ψη είδος δαπάνης. Τα στοιχεία αυτά υποβάλλονται στον 
Υπουργό Ανάπτυξης και στη ΡΑΕ, και εγκρίνονται από τον 
Υπουργό Ανάπτυξης μετά από γνώμη της ΡΑΕ. Τροπο¬ 
ποιήσεις στα στοιχεία επιτρέπονται μόνο έπειτα από 
έγκριση του Υπουργού Ανάπτυξης η οποία χορηγείται με¬ 
τά από γνώμη της ΡΑΕ. Για το σκοπό αυτό ο Διαχειριστής 
του Συστήματος υποβάλλει στον Υπουργό Ανάπτυξης και 
στη ΡΑΕ τουλάχιστον τρεις (3) μήνες πριν την προτεινό- 
μενη ημερομηνία έναρξης ισχύος της τροποποίησης σχε¬ 
τική αίτηση, που συνοδεύεται από πλήρη στοιχεία. 

6. Χρεώσεις χρήσης του Συστήματος 

α) Ο Διαχειριστής του Συστήματος επιβάλλει τις χρεώ¬ 
σεις χρήσηςτου Συστήματος που προβλέπονται στον Κώ¬ 
δικα Διαχείρισης του Συστήματος και τις εισπράττει σύμ¬ 
φωνα με τον Κώδικα Συναλλαγών Ηλεκτρικής Ενέργειας. 

β) Μέχρι την 20ήν Απριλίου 2001 ο Διαχειριστής του Συ¬ 
στήματος εκπονεί και δημοσιεύει τους γενικούς όρους 
που ισχύουν για τις χρεώσεις αυτές. Οι όροι αυτοί υπο¬ 
βάλλονται στη ΡΑΕ και στον Υπουργό Ανάπτυξης και 
εγκρίνονται από τον Υπουργό Ανάπτυξης μετά από γνώ¬ 
μη της ΡΑΕ. Τροποποιήσεις των γενικών όρων επιτρέπο¬ 
νται μόνο έπειτα από έγκριση του Υπουργού Ανάπτυξης, 
η οποία χορηγείται μετά από γνώμη της ΡΑΕ. Γ ια το σκο¬ 
πό αυτό ο Διαχειριστής του Συστήματος υποβάλλει στον 
Υπουργό Ανάπτυξης και στη ΡΑΕ τουλάχιστον τρεις (3) 
μήνες πριν από την προτεινόμενη ημερομηνία έναρξης 
ισχύος της τροποποίησης σχετική αίτηση που συνοδεύε¬ 
ται από πλήρη στοιχεία. 

γ) Τρεις (3) μήνες τουλάχιστον πριν από την έναρξη κά¬ 
θε οικονομικού έτους, ο Διαχειριστής του Συστήματος εκ¬ 
πονεί και υποβάλλει στον Υπουργό Ανάπτυξης και στη 
ΡΑΕ προϋπολογισμό, ο οποίος περιλαμβάνει τα προϋπο- 
λογιζόμενα συνολικά έσοδα του Διαχειριστή του Συστή¬ 
ματος από την παροχή υπηρεσιών χρήσης του Συστήμα¬ 
τος για το επόμενο οικονομικό έτος, και το προϋπολογι- 
ζόμενο αντάλλαγμα που θα καταβάλει ο Διαχειριστής του 
Συστήματος στον Κύριο του Συστήματος σύμφωνα με τη 
σύμβαση παραχώρησης ελέγχου του Συστήματος, από 
το οποίο αφαιρούνται οι δαπάνες λειτουργίας του Διαχει¬ 
ριστή του Συστήματος, που αναφέρονται στην παράγρα¬ 
φο 4 του παρόντος άρθρου. Εάν υπάρχει σημαντική δια¬ 
φορά μεταξύ του συνολικού ποσού των εσόδων και του 

προϋπολογιζόμενου ανταλλάγματος, ο Διαχειριστής του 
Συστήματος οφείλει να υποβάλλει μαζί με τον προϋπολο¬ 
γισμό εισήγηση σχετικά με τα μέτρα που κρίνει ότι πρέπει 
να ληφθούν, συμπεριλαμβανομένων και προτάσεων αλ¬ 
λαγής της μεθόδου χρέωσηςτου Συστήματος. 

7. Δημοσιότητα λογιστικών λογαριασμών και παροχή 
πληροφοριών. 

Ο Διαχειριστής του Συστήματος υποχρεούται να δημο¬ 
σιεύει τους λογιστικούς λογαριασμούς του, όπως ορίζε¬ 
ται στο νόμο και στο καταστατικό του, και να παρέχει στον 
Υπουργό Ανάπτυξης και στη ΡΑΕ κάθε πληροφορία σχε¬ 
τικά με την τήρηση στοιχείων ή λογαριασμών, όπως και 
όποτε ζητηθούν. 

8. Ανάπτυξη του Συστήματος και των διασυνδέσεων 

α) Από την 27η Απριλίου 2001 ο Διαχειριστής του Συ¬ 
στήματος είναι υπεύθυνος για τον προγραμματισμό της 
ανάπτυξης του Συστήματος με σκοπό τη διατήρηση ενός 
τεχνικά άρτιου, οικονομικά αποδοτικού και ολοκληρωμέ¬ 
νου Συστήματος, εφαρμόζοντας κατά την παροχή των 
υπηρεσιών του διαφανή, αντικειμενικά και αμερόληπτα 
κριτήρια, ώστε να αποφεύγονται οι διακρίσεις μεταξύ των 
χρηστών και των κατηγοριών των χρηστών του Συστήμα¬ 
τος. Γιατο σκοπό ο Διαχειριστής του Συστήματος εκπονεί 
τις απαραίτητες μελέτες και διασφαλίζει την υλοποίηση 
της ανάπτυξης του Συστήματος στην Ελλάδα καθώς και 
των διασυνδέσεών του με άλλα συστήματα ή δίκτυα με¬ 
ταφοράς ηλεκτρικής ενέργειας εκτός Ελλάδας, λαμβά- 
νοντας κάθε αναγκαίο μέτρο και ιδίως δίνοντας τις απα¬ 
ραίτητες οδηγίες στον Κύριο του Συστήματος. 

β) Έως την 1η Σεπτεμβρίου 2001 καιέκτοτε μία φορά το 
χρόνο ο Διαχειριστής του Συστήματος εκπονεί και δημο¬ 
σιεύει εκτιμήσεις για τα επόμενα πέντε (5) έτη σχετικά με 
την παραγωγική ισχύ, που εκτιμάται ότι θα συνδεθεί με το 
Σύστημα, τις ανάγκες διασύνδεσης με άλλα συστήματα ή 
το Δίκτυο, τις δυνατότητες μεταφοράς του Συστήματος 
και τις ποσότητες ηλεκτρικής ενέργειας που διακινούνται 
μέσα από το Σύστημα. Με βάση τις εκτιμήσεις αυτές, ο 
Διαχειριστής του Συστήματος έως την 1η Δεκεμβρίου 
2001 και έκτοτε μία φορά το χρόνο, εκπονεί και δημοσι¬ 
εύει τη μελέτη για την ανάπτυξη του Συστήματος, την 
οποία θεωρεί απαραίτητη για την αντιμετώπιση της αύξη¬ 
σης της ζήτησης και των αναγκών των χρηστών. Η μελέτη 
αυτή υποβάλλεται στον Υπουργό Ανάπτυξης και στη ΡΑΕ 
και εγκρίνεται από τον Υπουργό Ανάπτυξης μετά από 
γνώμη της ΡΑΕ. Η εγκεκριμένη μελέτη αποτελεί τη βάση 
για την ανάπτυξη του Συστήματος και των διασυνδέσεων. 

9. Προγραμματισμός της συντήρησης του Συστήματος 

Από την 27η Απριλίου 2001 ο Διαχειριστής του Συστή¬ 
ματος είναι υπεύθυνος για τον προγραμματισμό και τη 
διασφάλιση της συντήρησης του Συστήματος, των δια¬ 
συνδέσεων με τα άλλα συστήματα μεταφοράς ηλεκτρι¬ 
κής ενέργειας και των συνδέσεων με το Σύστημα και την 
παροχή συναφών οδηγιών στον Κύριο του Συστήματος, 
σύμφωνα με τη σύμβαση παραχώρησης ελέγχου Συστή¬ 
ματος. 

10. Μητρώο Επιλεγόντων Πελατών 

Ο Διαχειριστής του Συστήματος οφείλει να τηρεί μη¬ 
τρώο Επιλεγόντων Πελατών, στο οποίο καταχωρούνται 
για κάθε Επιλέγοντα Πελάτη εμπιστευτικές πληροφορίες 
σχετικά με τη μέγιστη ζήτησή του, τον αριθμό αναφοράς 
ή άλλο στοιχείο προσδιορισμού του μετρητή μέσω του 
οποίου αυτός προμηθεύεται και των στοιχείων των κατό¬ 
χων άδειας προμήθειας που είναι υπεύθυνοι για τη με- 


τρούμενη κατανάλωση του Επιλέγοντα Πελάτη, σύμφω¬ 
να με τις διατάξεις του Κώδικα Συναλλαγών Ηλεκτρικής 
Ενέργειας. Δεν θεωρούνται εμπιστευτικές οι πληροφο¬ 
ρίες σχετικά με τα στοιχεία του κατόχου άδειας προμή¬ 
θειας που είναι υπεύθυνος για τη μετρούμενη κατανάλω¬ 
ση σύμφωνα με τον Κώδικα Συναλλαγών Ηλεκτρικής 
Ενέργειας. 

11. Παρακολούθηση της παραγωγικής ισχύος και των 
περιθωρίων εφεδρείας κατόχου άδειας προμήθειας 

Ο Διαχειριστής του Συστήματος οφείλει να παρακολου¬ 
θεί συστηματικά την τήρηση από κάθε κάτοχο άδειας 
προμήθειας του νόμου 2773/99 και των όρων της άδειας 
προμήθειας που του έχει χορηγηθεί σχετικά με την παρα¬ 
γωγική ισχύ που κατέχει και την εφεδρεία παραγωγικής 
ισχύος. Ο Διαχειριστής του Συστήματος οφείλει να ειδο- 
ποιείτον Υπουργό Ανάπτυξης καιτη ΡΑΕ αμέσως, όταν πι¬ 
θανολογεί ότι ορισμένος κάτοχος άδειας προμήθειας, 
που είναι υπόχρεος κατά τον Κώδικα Συναλλαγών Ηλε¬ 
κτρικής Ενέργειας, αθετεί ή ενδέχεται να αθετήσει τις 
υποχρεώσεις του. 

12. Παρακολούθηση της συμπεριφοράς των κατόχων 
άδειας παραγωγής και διαδικασία υποβολής προσφορών 

Ο Διαχειριστής του Συστήματος οφείλει να ενημερώνει 
αμέσως τον Υπουργό Ανάπτυξης και τη ΡΑΕ, όταν πιθα¬ 
νολογεί ότι ορισμένος κάτοχος άδειας παραγωγής, που 
είναι υπόχρεος κατά τον Κώδικα Συναλλαγών Ηλεκτρικής 
Ενέργειαςπαραβαίνειτιςδιατάξειςτου Ν. 2773/99ήτους 
όρους της άδειάς του σε σχέση με το περιεχόμενο οποι¬ 
οσδήποτε προσφοράς που υποβάλλει σύμφωνα με τον 
Κώδικα Συναλλαγών Ηλεκτρικής Ενέργειας ή τον Κώδικα 
Διαχείρισης Συστήματος, ή συμπεριφέρεται κατά τρόπο 
που αντίκειται στους κανόνες υγιούς ανταγωνισμού ή επι¬ 
χειρεί να εκμεταλλευτεί ή να καταχραστεί τυχόν δεσπό¬ 
ζουσα θέση του στην αγορά με οποιοδήποτε τρόπο. 

13. Απαγορευμένες δραστηριότητες 

α) Ο Διαχειριστής του Συστήματος δεν επιτρέπεται να 
έχει οποιοδήποτε οικονομικό ή άλλο άμεσο ή έμμεσο συμ¬ 
φέρον σε οποιονδήποτε φορέα παραγωγής ηλεκτρικής 
ενέργειας, εξαιρουμένωντων περιπτώσεων που προβλέ- 
πονται στο άρθρο 16παρ. 2 και 3 του Ν. 2773/1999. 

β) Ο Διαχειριστής του Συστήματος δεν επιτρέπεται να 
αποκτά κατά κυριότητα οποιεσδήποτε εγκαταστάσεις με¬ 
ταφοράς, διανομής και προμήθειας ηλεκτρικής ενέργει¬ 
ας ούτε και να διαχειρίζεται άλλες τέτοιες εγκαταστά¬ 
σεις, που δεν ανήκουν στο Σύστημα, με οποιαδήποτε συμ¬ 
βατική σχέση. 

γ) Ο Διαχειριστής του Συστήματος δεν επιτρέπεται να 
λαμβάνει ούτε και να χορηγεί διασταυρούμενες επιδοτή¬ 
σεις σε συνδεδεμένες επιχειρήσεις αυτού ή σε οποιονδή- 
ποτε μέτοχο είτε του ίδιου ή άλλης συνδεδεμένης με αυ¬ 
τόν επιχείρησης. 

δ) Ο Διαχειριστής του Συστήματος δεν επιτρέπεται να 
προβαίνει σε διακρίσεις μεταξύ των χρηστών του Συστή¬ 
ματος σε σχέση με την πρόσβαση σε αυτό και τη χρήση 
του, εκτός εάν αποδεδειγμένα συντρέχουν ειδικοί λόγοι 
και μόνον έπειτα από προηγούμενη έγκριση της ΡΑΕ και 
του Υπουργού Ανάπτυξης. 

14. Αξιολόγηση της λειτουργίας του Διαχειριστή του 
Συστήματος. 

Εντός προθεσμίας ενός έτους από την έναρξη ισχύος 
της άδειας που του χορηγείται, ο Διαχειριστής του Συ¬ 
στήματος οφείλει να υποβάλει στον Υπουργό Ανάπτυξης 
για έγκριση εισήγηση, στην οποία παραθέτονται τα κρι- 

τήρια με βάση τα οποία αποτιμάται η απόδοση του Δια¬ 
χειριστή του Συστήματος, ιδίως σε σχέση με τη διατήρη¬ 
ση της ασφάλειας του Συστήματος και τη διαθεσιμότητα 
και την ποιότητα των υπηρεσιώνπου παρέχει. Με βάση τα 
κριτήρια αυτά ο Διαχειριστής του Συστήματος οφείλει να 
υποβάλει στον Υπουργό Ανάπτυξης και στη ΡΑΕ εντός 
προθεσμίας τριών μηνών από το τέλος κάθε οικονομικού 
έτους έκθεση, σχετικά με την απόδοσή του κατά τη διάρ¬ 
κεια του προηγούμενου οικονομικού έτους. 

Άρθρο 4 

1. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

2. Από την έναρξη ισχύος της παρούσας απόφασης κα- 
ταργείται η υπ’ αριθμ. 4525/06.02.2001 απόφαση του 
Υπουργού Ανάπτυξης "Κανονισμός Άδειας Διαχείρισης 
και Εκμετάλλευσης του Συστήματος" που δημοσιεύθηκε 
στο ΦΕΚ 270/Β715-03-2001. 

3. Να δημοσιευθεί η παρούσα απόφαση στην Εφημερί¬ 
δα της Κυβερνήσεως. 

Αθήνα, 29 Μαρτίου 2001 

Ο ΥΠΟΥΡΓΟΣ 

ΝΙΚΟΣ ΧΡΙΣΤΟΔΟΥΛΑΚΗΣ 

Αριθ. Φ.12.1/Β3/953 (2) 

Κοστολόγηση των δωρεάν διατιθεμένων συγγραμμάτων 
στους φοιτητές των Α.Ε. I. για τα ακαδημαϊκά έτη 1996 
-1997 και 1999-2000. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1.Τις διατάξεις: 

α) του άρθρου 23 του νόμου 1268/1982 (ΦΕΚ 87/τ.Α/16- 
7-1982) 

β) του άρθρου 3 του νόμου 2174/93 (ΦΕΚ 210/τ.Α/22- 
12-1993) 


γ) του άρθρου 2 παράγραφος 3 του νόμου 2233/94 
(ΦΕΚ 141 /τ. Α/31 -8-1994) 

δ) του άρθρου 43 παράγραφος 9 του νόμου 2413/96 
(ΦΕΚ 124/τ.Α/17-6-1996) 

ε) του άρθρου 3 του νόμου 2454/96 (ΦΕΚ 7/τ.Α/30-1 -97) 
ζ) της αριθμ. Φ. 141/Β3/1402/1984 (ΦΕΚ 159/τ.Β/20-3- 
1984) υπουργικής απόφασης για την έκδοση και διακίνη¬ 
ση των διδακτικών βιβλίων των Α.Ε.Ι., όπως αυτή τροπο¬ 
ποιήθηκε μεταγενέστερα και εφαρμόζεται μέχρι σήμερα 
στ) του άρθρου 29Ατου νόμου 1558/85, όπως αυτό προ- 
σετέθη με το άρθρο 27 του νόμου 2081/1992 (ΦΕΚ 
154/τ.Α/1992) 

η) της αριθμ. Φ. 12.1/Β3/5477/1993 (ΦΕΚ 951 /Β/1993) 
θ) της αριθμ.Φ12.1/Β3/52/1995 (ΦΕΚ3/Β/1995) υπουρ¬ 
γικής απόφασης 

ι) της αριθμ. Φ12.1/Β3/1138/1996 (ΦΕΚ 210/Β/1996) 
κοινής υπουργικής απόφασης 

ια) της αριθμ. Φ.12.1/Β3/5708π.ε./97 (ΦΕΚ 64/Β/1997) 
κοινής υπουργικής απόφασης 
ιβ) της αριθμ. Φ. 12.1 /Β3/4111/1997 (ΦΕΚ 1010 / Β / 97) 
κοινής υπουργικής απόφασης 

ιγ) Της αριθμ. ΣΤ 5/16/1998 Υπουργικής απόφασης : 
Μεταβίβαση του δικαιώματος υπογραφής "Με εντολή 
υπουργού στο Γενικό Γραμματέα, στους Ειδικούς Γραμ- 
ματείς ... κ.λπ. " ( ΦΕΚ 284 /1998 τ. Β’ ) όπως αυτή συ¬ 
μπληρώθηκε με την αριθμ. ΣΤ 5/32/1998 Υπουργική από¬ 
φαση (ΦΕΚ 701 /1998τ. Β’). 

2. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη πέραν αυτής που 
έχει ήδη προβλεφθεί στην απόφαση της ανωτέρω παρα¬ 
γράφου 1 ιβ του προοιμίου (Φ19.250, Κ.Α.Ε. 1123) αποφα¬ 
σίζουμε: 

Α. Εγκρίνουμε την αγορά των παρακάτω αναφερομέ- 
νων συγγραμμάτων από το ελεύθερο εμπόριο , που προ- 
τάθηκαν από τις Γ ενικές Συνελεύσεις των τομέων για την 
δωρεάν διανομή τους στους φοιτητές των Α.Ε.Ι. για το 
ακαδημαϊκό έτος 1999-2000 με την αναφερόμενη για κά¬ 
θε αντίτυπο τιμή προσαυξημένη κατά 0% επί της τιμής κο¬ 
στολόγησης ακαδημαϊκού έτους 1998-99 ((*) εξαιρουμέ- 
νων των περιπτώσεων εκείνων που η νέα τιμή υπερβαίνει 
το 70% της τιμής του ελευθέρου εμπορίου). 


ΓΙΑ ΤΟ ΑΚΑΔΗΜΑΪΚΟ ΕΤΟΣ 1996-1997 
0 % 


α/α ΑΚΑΔ. 
ΕΤΟΣ 

ΔΙΑΝ 

Β3 

ΕΚΔΟΣΕΙΣ 

ΣΥΓΓΡΑΦΕΑΣ 

ΤΙΤΛΟΣ 

ΣΥΓΓΡΑΜΜΑΤΟΣ 

ΤΙΜΗ 

97- 98ή 

98- 99 

ΦΕΚ 

ΤΙΜΗ 96 
97 (+0%) 
ΣΕΔΡΧ. 

ΤΜΗΜΑ Ή ΤΜΗΜΑΤΑ 

ΔΙΑΝΟΜΗΣ ΑΕΙ 

1 1996- 

953 

ΕΜΠΟΡΙΚΗ ΤΡΑ- 

ΒΑΠΒΕΒ Ν 

ΟΙ ΚΥΚΛΑΔΕΣ ΣΤΗΝ 

3800 

ΦΕΚ/ 

3800 

ΙΣΤ-ΑΡΧ ΠΑΝ ΑΘΗΝΑΣ 

1997 


ΠΕΖΑ ΤΗΣ ΕΛΛΑ- 


ΕΠΟΧΗ ΤΟΥ ΧΑΛΚΟΥ 


1140/ 





ΔΟΣΑΕΤΟΜΕΑΣ 




Β/96 





ΕΚΔΟΣΕΩΝ 











ΓΙΑ ΤΟ ΑΚΑΔΗΜΑΪΚΟ ΕΤΟΣ 1999 

0% 

-2000 


α/α ΑΚΑΔ. 
ΕΤΟΣ 

ΔΙΑΝ 

Β3 

ΕΚΔΟΣΕΙΣ 

ΣΥΓΓΡΑΦΕΑΣ 

ΤΙΤΛΟΣ 

ΣΥΓΓΡΑΜΜΑΤΟΣ 

ΤΙΜΗ ΦΕΚ 

97- 98 ή 

98- 99 

ΤΙΜΗ 96 ΤΜΗΜΑ Ή ΤΜΗΜΑΤΑ 
97 (+0%) ΔΙΑΝΟΜΗΣ ΑΕΙ 
ΣΕΔΡΧ. 

1 1999- 

2000 

953 

ΠΑΠΑΖΗΣΗ 

ΕΚΔΟΣΕΙΣ- 

Α.Ε.Β.Ε. 

ΘΑΝΟΠΟΥΛΟΥ Ε. 

ΕΛΛΗΝΙΚΗ ΚΑΙ 

ΔΙΕΥΘΝΗΣ ΝΑΥΤΙΛΙΑ 

2800 ΦΕΚ/ 
400/ 
Β/98 

2800 ΝΑΥΤΙΛΙΑΚΩΝ ΣΠΟΥ¬ 
ΔΩΝ ΠΑΝ. ΠΕΙΡΑΙΩΣ 

Β. Εγκρίνουμε τηνπληρωμήτων υπ’ αριθμ. Α διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στην σχετική υπεύθυνη δήλωση του δι¬ 
δάσκοντα περί του αριθμού των διατεθέντων αντιτύπων, 
ή στην κατάσταση πληρωμής, ο Πρόεδρος του Τμήματος 
θα βεβαιώνει ότι: 

1. Η Γενική Συνέλευση του Τομέα ενέκρινε τα βιβλία της 
παραγράφου Α ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Για το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 
κές παραδόσεις που να καλύπτουν σε ικανοποιητικό βαθ¬ 
μό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου σύμφωνα με την παράγραφο 11 τηςΥ.Α. μεαριθμ. 
Φ. 141 /Β3/1402/1984 όπως αυτή τροποποιήθηκε μεταγε¬ 
νέστερα και εφαρμόζεται σήμερα, αυτή έγινε κατόπιν αι¬ 
τιολογημένης απόφασης της Συνέλευσης Τομέα του οι¬ 
κείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2001 

Με εντολή Υπουργού 
Ο Ειδικός Γραμματέας 
Πανεπιστημιακής Εκπαίδευσης 
ΔΙΟΝ. ΚΛΑΔΗΣ 


Αριθμ. 1872 (3) 

Σύσταση - συγκρότηση Κοινού Υπηρεσιακού Συμβουλίου 
Ν.Π.Δ.Δ. Νομού (πλήν Νοσοκομείου και Λιμενικού Τα¬ 
μείου) . 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη : 

1. Τις διατάξεις α) Της παρ.ΐγ του άρθρου 158, της 
παρ.3του άρθρ. 159, των παρ.2,4 και 5του άρθρου 163 και 
των παρ. 9 και 17 του άρθρου δεύτερου του Ν.2683/99 
«Περί υπαλληλικού Κώδικα» (ΦΕΚ 19/Α). 

β) Των άρθρων36παρ. 1 και43του Π. Δ/τος 410/98 (ΦΕΚ 
191/Ακαιτηςπαρ. Β4του άρθρου 40του Ν. 1884/90 (ΦΕΚ 
81/Α). 

γ) Του νόμου 2503/97 «Οργάνωση Διοίκηση Στελέχωση 
Περιφέρειας». 

δ) Του άρθρου 27 του Ν.2081/92 (ΦΕΚ 154/Α) με το 
οποίο προστέθηκε το άρθρο 29Α στο Ν. 1558/85 (ΦΕΚ 
137/Α). 

2. Το με αριθ. 117/12-2-2001 έγγραφο του Πρωτοδικεί¬ 
ου Καβάλας. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού γιατί με την παραπάνω σύσταση δεν μεταβάλλεται 
ο αριθμός των μελών του υφιστάμενου κατά την έναρξη 
ισχύοςτου Ν.2683/99 Υπηρεσιακού Συμβουλίου, αποφα¬ 
σίζουμε: 

Συγκροτούμε πενταμελές Υπηρεσιακό Συμβούλιο αρ¬ 
μόδιο για όλο το προσωπικό πλην των υπαλλήλων με βαθ¬ 


μό Γενικού Δ/ντή των εποπτευομένων ΝΠΔΔ του Νομού 
ως ακολούθως: 

Α. 1. Καψή Αθανάσιο, Δ/ντή του Γενικού Νοσοκομείου 
Καβάλας, αναπληρούμενο από τον Παπαδόπουλο Δημή- 
τριο, Δ/ντή Δασαρχείου Καβάλας 

2. Χατζηραφαηλίδη Αντώνιο, Δ/ντή Δήμου Καβάλας, 
αναπληρούμενο από τον Χατζηπουλίδη Γεώργιο, Δ/ντή 
Υποδ. Τεχνικού του Γενικού Νοσοκομείου Καβάλας. 

3. Ζώτα Μαρία, Δ/ντρια Νοσηλευτικής Υπηρεσίας του 
Γενικού Νοσοκομείου Καβάλας, αναπληρούμενη απάτην 
Χατζάκη Παναγιώτα, Δ/ντρια Παθολογικού Τομέα του Γε¬ 
νικού Νοσοκομείου Καβάλας. 

4. Την Νικήσιανη Ελένη, αιρετό μέλος, υπάλληλο του 
Επιμελητηρίου Καβάλας με βαθμό Α'. 

5. Τον Κατσίνη Γεώργιο, αιρετό μέλος, υπάλληλο του 
θεραπευτηρίου Χρονιών Παθήσεων Νομού Καβάλας. 

Τους ανωτέρω θα αναπληρεί ο Τσίλης Γεώργιος επίσης 
υπάλληλοςτου θεραπευτηρίου Χρονιών Παθήσεων Ν.Κα¬ 
βάλας. 

Β. Από τα ανωτέρω τακτικά μέλη Ν.Καβάλας ορίζουμε 
τον Καψή Αθανάσιο ως πρόεδρο του κοινού Υπηρεσιακού 
Συμβουλίου με αναπληρωτή τον Παπαδόπουλο Δημήτριο. 

Γ. Σε περίπτωση που στο Υπηρεσιακό Συμβούλιο προε¬ 
δρεύει ο αναπληρωτής του προέδρου, θα συμμετέχει ως 
τακτικό μέλος ο αναπληρωτής του προεδρεύοντος. 

Δ. Όταν το υπηρεσιακό Συμβούλιο κρίνει πειθαρχικές 
υποθέσεις ο πρόεδρος του αντικαθίσταται από την Κων¬ 
σταντίνα Εμμανουηλίδου Πρωτόδικη Καβάλας. 

Ε. Γ ραμματέας του Υπηρεσιακού Συμβουλίου ορίζεται 
η Κατσαβάκη Φωτεινή υπάλληλοςτου Εθνικού Κολυμβη¬ 
τηρίου Καβάλας κλάδου ΔΕ/Α αναπληρούμενη από την 
Σφουγκάρη Χριστίνα υπάλληλο του Δικηγορικού Συλλό¬ 
γου Καβάλας κλάδου ΔΕ/Β. 

ΣΤ. Το υπηρεσιακό Συμβούλιο θα συνεδριάζει στην αί¬ 
θουσα συνεδριάσεων του Νομαρχιακού Γενικού Νοσοκο¬ 
μείου Καβάλας (Νέο κτίριο) 

Ζ. Η θητεία των μελώντου παραπάνω συμβουλίου λήγει 
στις 31-12-2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 22 Μαρτίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 

ΛΑΖΑΡΟΣ ΤΣΑΚΜΑΚΙΔΗΣ 

Αριθ. 1395 (4) 

Σύσταση Νομικού Προσώπου με την επωνυμία 4η Σχολι¬ 
κή Επιτροπή του 1ου Δημοτικού Σχολείου Γιαννιτσών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Την αριθμ. 16490/13-12-1991 (ΦΕΚ 47/Β/30-1-92 ) 
απόφαση Νομάρχη Πέλλας «περί σύστασης ιδίου νομικού 
προσώπου με την επωνυμία «4η Ενιαία Σχολ. Επιτροπήτου 
3ου Γυμνασίου &του 1ου Δημ. Σχολείου Γιαννιτσών». 

2) Την αριθμ. 1395/15-2-2001 απόφαση Γενικού Γραμ¬ 
ματέα Περ/ρειας «Περί κατάργησης νομικού προσώπου 
με την επωνυμία «4η ενιαία σχολική επιτροπή 3ου Γ υμνα¬ 
σίου & 1ου Δημοτικού Σχολείου Γιαννιτσών και σύσταση 
ιδίου νομικού προσώπου με την επωνυμία «25 Σχολική 
επιτροπή 3ου Γ υμνασίου Γ ιαννιτσών. 

3) Τις παρ. 8-15του άρθρου 5του Ν. 1894/1990 « Γιατην 
ακαδημία Αθηνών και άλλες εκπαιδευτικές διατάξεις» (Α 
100 ). 

3) Το άρθρο 203 του Π.Δ410/95 (Δ.Κ.Κ). 

4) Τις διατάξεις άρθρου 7 του Ν. 2503/97 (ΦΕΚ 
107/Τ.Α730-5-97). « Διοίκηση, οργάνωση .στελέχωσητης 
Περ/ρειας , ρύθμιση θεμάτων για την Τοπ. Αυτ/ση και άλ¬ 
λες διατάξεις». 

5) Τηναριθμ. 13/2001 απόφαση του Δημοτικού Συμβου¬ 
λίου Γιαννιτσών «Περί σύστασης ιδίου νομικού προσώ¬ 
που με την επωνυμία «4η Σχολική Επιτροπή του 1ου Δη¬ 
μοτικού Σχολείου Γ ιαννιτσών». 

6) Τις διατάξεις του άρθρου 27 του Ν.2081/92 (ΦΕΚ 
54/Τ.Δ/10-9-92) αναφορικά με τον έλεγχο δαπανών που 
προκαλούν οι κανονιστικές διοικ/κές πράξεις. 

7) Την αριθμ. 5631/26-7-2000 (ΦΕΚ 1339/Β/2000) από¬ 
φαση Γεν. Γραμμ. Περιφ. Κεντρικής Μακεδονίας περί ορι¬ 
σμού εισηγητών και μεταβίβαση εξουσίας «Με εντολή Γ ε¬ 
νικού Γραμματέα» αποφάσεων εγγράφων και άλλων πρά¬ 
ξεων στον Γενικό Δ/ντή, στους Προϊσταμένους Δ/νσεων 
και Προϊσταμένους Τμημάτων και Γ ραφείων των Υπηρε¬ 
σιών της Περ/ρειας, αποφασίζουμε: 

1. Συστήνουμε στο Δήμο Γ ιαννιτσών Νομικό Πρόσωπο 
με την επωνυμία «4η Σχολική Επιτροπή του 1ου Δημοτι¬ 
κού Σχολείου Γ ιαννιτσών». 

2. Σκοπός του Ν. Π. είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

β) Η εκτέλεση μικρών έργων για επισκευή και συντήρη¬ 
ση του διδακτηρίου. 

γ) Η αποκατάσταση φθορών και ζημιώντων επίπλων εξο¬ 
πλισμού και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφο¬ 
διασμός των Σχολικών Μονάδων με έπιπλα και σκεύη, με 
βιβλία για τις σχολικές βιβλιοθήκες και γενικά με όλα τα 
μέσα που είναι απαραίτητα για την λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για την στήριξη της διοικητικής λειτουργίας των 
Σχολικών Μονάδων. 

3. Το Ν. Π. διοικείται από δμελές διοικητικό συμβούλιο 
αποτελούμενο από: 

α) Ένα (1) Δημοτικό Σύμβουλο , ως Πρόεδρο, που ορί¬ 
ζεται από το Δημοτικό Συμβούλιο. 

β) Τον εκάστοτε Δ/ντή του 1ου Δημοτικού Σχολείου 
Γ ιαννιτσών. 

γ) Έναν (1) εκπρόσωπο από τον Σύλλογο Γονέων & Κη¬ 
δεμόνων, του 1ου Δημοτικού Σχολείου Γιαννιτσών, που 
ορίζεται από τον αντίστοιχο Σύλλογο. 

δ) Δύο (2) δημότες που ψηφίζονται από το Δημοτικό 
Συμβούλιο. 

4. Η θητεία του πρώτου Διοικητικού Συμβουλίου λήγει 
με την λήξη της παρούσας δημοτικής περιόδου. 

Η θητείατων μελώντου Δ. ΣακολουθείτηνΔημοτική πε¬ 
ρίοδο. Το Δ. Σ εκλέγει Αντιπρόεδρο και Γ ραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση του Δήμου Γ ιαννιτσών. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 


ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ. Σ. και 
όταν αυτός απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Γιαν- 
νιτσών, γιατοτρέχονοικ. έτος 2001 καθώς για τα επόμε¬ 
να οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 15 Φεβρουάριου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

Αριθ. 1394 (5) 

Κατάργηση νομικού προσώπου με την επωνυμία 4η ενιαία 
σχολική επιτροπή 3ου Γυμνασίου & 1ου Δημοτικού 
Σχολείου Γ ιαννιτσών και σύσταση νομικού προσώπου 
με την επωνυμία 25 Σχολική επιτροπή 3ου Γυμνασίου 
Γ ιαννιτσών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Την αριθμ. 16490/13-12-1991 (ΦΕΚ47/Β/30-1-92) από¬ 
φαση Νομάρχη Πέλλας « περί σύστασης ιδίου νομικού 
προσώπου με την επωνυμία « 4η Ενιαία Σχολ. Επιτροπή 
του 3ου Γ υμνασίου &του 1ου Δημ. Σχολείου Γ ιαννιτσών». 

2) Τ ις παρ. 8-15 του άρθρου 5 του Ν. 1894/1990 « Γ ιατην 
ακαδημία Αθηνών και άλλες εκπαιδευτικές διατάξεις» (Α 
100 ). 

3) Το άρθρο 203του Π.Δ410/95 (Δ.Κ.Κ) 

4) Τις διατάξεις άρθρου 7 του Ν. 2503/97 (ΦΕΚ 
107/Τ.Α/30-5-97), « Διοίκηση, οργάνωση ,στελέχωση της 
Περ/ρειας, ρύθμιση θεμάτων για την Τοπ. Αυτ/ση και άλ¬ 
λες διατάξεις» 

5) Την αριθμ. 12/2001 απόφαση του Δημοτικού Συμβου¬ 
λίου Γ ιαννιτσών «Περί κατάργησης νομικού προσώπου με 
την επωνυμία 4η Ενιαία Σχολ. Επιτροπή 3ου Γ υμνασίου & 
1ου Δημ. Σχολείου Γιαννιτσών και σύστασης ιδίου νομι¬ 
κού προσώπου με την επωνυμία «25η Σχολική επιτροπή 
του 3ου Γ υμνασίου Γ ιαννιτσών. 

6) Τις διατάξεις του άρθρου 27 του Ν.2081/92 (ΦΕΚ 
54/Τ.Δ/10-9-92) αναφορικά με τον έλεγχο δαπανών που 
προκαλούν οι κανονιστικές διοικ/κές πράξεις. 

7) Την αριθμ. 5631/26-7-2000 (ΦΕΚ 1339/Β/2000) από¬ 
φαση Γ εν. Γ ραμμ. Περιφ. Κεντρικής Μακεδονίας περί ορι¬ 
σμού εισηγητών και μεταβίβαση εξουσίας «Με εντολή Γ ε¬ 
νικού Γ ραμματέα» αποφάσεων εγγράφων και άλλων πρά¬ 
ξεων στον Γενικό Δ/ντή , στους Προιταμένους Δ/νσεων 
και Προϊσταμένους Τμημάτων και Γραφείων των Υπηρε¬ 
σιών της Περ/ρειας, αποφασίζουμε: 

1. Καταργούμε την αριθμ. 16490/13-12-1991 (ΦΕΚ47/Β/ 
30-1-92) απόφαση Νομάρχη Πέλλας «περί σύστασης ιδί¬ 
ου νομικού προσώπου με την επωνυμία « 4η Ενιαία Σχολ. 
Επιτροπή του 3ου Γυμνασίου & του 1ου Δημ. Σχολείου 
Γ ιαννιτσών». 

2. Συστήνουμε στο Δήμο Γ ιαννιτσών Νομικό Πρόσωπο 
με την επωνυμία «25η Σχολική επιτροπή του 3ου Γ υμνασί¬ 
ου Γ ιαννιτσών» 

3. Σκοπός του Ν. Π. είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων 
εξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και ο εφο¬ 
διασμός των Σχολικών Μονάδων με έπιπλα και σκεύη ,με 
βιβλία για τις σχολικές βιβλιοθήκες και γενικά με όλα τα 
μέσαπου είναι απαραίτητα για την λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για την στήριξη της διοικητικής λειτουργίας των 
Σχολικών Μονάδων. 

4. Το Ν. Π. διοικείται από δμελές διοικητικό συμβούλιο 
αποτελούμενο από: 

α) Ένα (1) Δημοτικό Σύμβουλο , ως Πρόεδρο, που ορί¬ 
ζεται από το Δημοτικό Συμβούλιο. 

β) Τον εκάστοτε Δ/ντή του 3ου Γυμνασίου Γιαννιτσών. 

γ) Έναν (1) εκπρόσωπο της μαθητικής κοινότητας , του 
3ου Γ υμνασίου , που ορίζεται από τον Σύλλογο. 

δ) Έναν (1) εκπρόσωπο από τον Σύλλογο Γονέων & Κη¬ 
δεμόνων , του 3ου Γ υμνασίου . που ορίζεται από τον αντί¬ 
στοιχο Σύλλογο. 


ε) Ένα (1) δημότη που ψηφίζεται από το Δημοτικό Συμ¬ 
βούλιο. 

5. Η θητεία του πρώτου Διοικητικού Συμβουλίου λήγει 
με την λήξη της παρούσας δημοτικής περιόδου. 

Η θητεία των μελώντου Δ. Σ ακολουθείτην Δημοτική πε¬ 
ρίοδο. Το Δ. Σ εκλέγει Αντιπρόεδρο και Γραμματέα 

6. Πόροι του Νομικού Προσώπου είναι: 

α) Η ετήσια επιχορήγηση του Δήμου Γ ιαννιτσών. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

7. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ. Σ. και 
όταν αυτός απουσιάζει ή κωλύεται από τον Αντιπρόεδρο. 

Από τις διατάξειςτης απόφασης αυτής δενπροκαλείται 
δαπάνη σε βάρος του προϋπολογισμού του Δήμου Γιαν- 
νιτσών, για το τρέχον οικ. έτος 2001 καθώς για τα επόμε¬ 
να οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 15 Φεβρουάριου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ 1.0Γ 

β-ΙΤΙΗΐΙ: ννθ6ηΐ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 βυΐΌ) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυι-ο 

δρχ- 

Θυτο 

δρχ- 

θυΐΌ 

δρχ- 

θυΐΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘίτιβΙ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























